مرسى جميل عزيز شاعر وكاتب أغانى مصرى متميز قدير ، اتولد فى 9 يونيه 1921 فى مدينه الزقازيق فى محافظه الشرقيه وتوفى فى 9 فبراير 1980 ،عن عمر 58 سنه. كتب أكتر من 1000 اغنيه، وقصيده، واتلقب بفارس الاغنيه العربية، رائد الاغنيه الحديثة، صاحب المدرسه الرومانسيه فى الاغنية، مهندس الاغنيه العربية، شاعر الالف اغنيه الناجحة، جواهرجى الكلمة، موسيقار الكلمات، رسام الكلمات، ابو الواقعيه فى الاغنية، عملاق الاغنيه الشعبية، وغيرها. شاعر وكاتب أغاني مصري، والده الحاج (جميل مرسي) من كبار تجار الفاكهة، اللى مكنه من أن يشبع ميوله واهتماماته الأدبيه والفنيه وهو صغير فحفظ الكثير من آيات القرآن الكريم، كما حفظ المعلقات السبع كامله وقرأ لكثير من الشعراء يتقدمهم (بيرم التونسي)، كمان تأثر بنداءات الباعه على الفاكهه وبالأغانى الشعبيه واستوعبها. ظهرت ميوله لللشعر مبكراً وتحديداً فى سن الثانيه عشرة، وفى مدرسته الثانويه وبعدها كليه الحقوق أصبح رئيس وعضو لعده جماعات أهمها الشعر، والآداب، وكمان فنون التصوير، والموسيقى، والتمثيل، كمان انضم لفريق الرحلات. حصل على شهاده البكالوريا سنه 1940 والتحق بكليه الحقوق.